CELEX: 32013R0071
Language: sl
Date: 2013-01-25 00:00:00
Title: Izvedbena uredba Komisije (EU) št. 71/2013 z dne 25. januarja 2013 o spremembi Uredbe (EU) št. 206/2010 glede vnosa za Urugvaj na seznamu tretjih držav, njihovih ozemelj ali delov, iz katerih se odobri vnos svežega mesa v Unijo, in o popravku navedene uredbe glede vzorca veterinarskega spričevala za ovce in koze, namenjene za vzrejo ali proizvodnjo po uvozu  Besedilo velja za EGP

26.1.2013   
            
            
               SL
            
            
               Uradni list Evropske unije
            
            
               L 26/7
            
         IZVEDBENA UREDBA KOMISIJE (EU) št. 71/2013
   z dne 25. januarja 2013
   o spremembi Uredbe (EU) št. 206/2010 glede vnosa za Urugvaj na seznamu tretjih držav, njihovih ozemelj ali delov, iz katerih se odobri vnos svežega mesa v Unijo, in o popravku navedene uredbe glede vzorca veterinarskega spričevala za ovce in koze, namenjene za vzrejo ali proizvodnjo po uvozu
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/EGS in 92/65/EGS ter razveljavitvi Direktive 72/462/EGS (1), zlasti člena 6(1), člena 7(e) in člena 13(1) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (2), zlasti uvodnega stavka člena 8 ter člena 8(1) in (4) Direktive,
   ob upoštevanju naslednjega:
   
               (1)
            
            
               Uredba Komisije (EU) št. 206/2010 (3) določa zahteve za izdajo veterinarskih spričeval za vnos nekaterih pošiljk živih živali ali svežega mesa v Unijo. Določa tudi sezname tretjih držav, njihovih ozemelj ali delov, ki izpolnjujejo določena merila in iz katerih je zato dovoljen vnos pošiljk v Unijo.
            
         
               (2)
            
            
               Uredba (EU) št. 206/2010 dovoljuje uvoz svežega izkoščenega in zorjenega govejega mesa s celotnega ozemlja Urugvaja.
            
         
               (3)
            
            
               Urugvaj je prost slinavke in parkljevke, vendar izvaja cepljenja. To pomeni, da ima drugačen splošni zdravstveni status goveda kot Unija. Zato lahko Urugvaj izvaža samo sveže izkoščeno in zorjeno goveje meso. V skladu z zahtevami za uvoz mora biti govedo, ki je namenjeno za zakol za izvoz svežega mesa v Unijo, poslano z gospodarstva izvora neposredno v klavnico. Zaradi tega pravila številna mala gospodarstva ne morejo proizvajati za trg Unije, saj gredo njihove živali pred zakolom vedno čez zbirne centre ali živinske tržnice.
            
         
               (4)
            
            
               Pregled, ki ga je Unija izvedla marca 2012, je potrdil, da urugvajski sistem identifikacije in beleženja premikov omogoča veterinarjem, ki izdajajo spričevala, da preverijo predhodne lokacije živali. Sistem tako zagotavlja, da so živali pred prevozom v klavnico ostale 40 dni na enem gospodarstvu. Urugvaj prav tako lahko zagotovi, da so zahteve Unije glede zdravstvenega varstva, ki se uporabljajo za uvoz goveda, namenjenega za zakol za izvoz svežega izkoščenega in zorjenega govejega mesa v Unijo, izpolnjene tudi, če gredo zadevne živali pred zakolom čez zbirne centre in/ali živinske tržnice, in sicer na podlagi sistema, ki identificira vsako posamezno govedo in tako omogoča določitev njegovega izvora.
            
         
               (5)
            
            
               Urugvaj ima tako zadostna jamstva za zagotovitev, da ima vse govedo, katerega meso je namenjeno za izvoz v Unijo, enak zdravstveni status, ko gre pred zakolom čez zbirni center (vključno s tržnicami) v Urugvaju. Zato bi bilo treba vnos za to državo na seznamu v delu 1 Priloge II k Uredbi (EU) št. 206/2010 prilagoditi.
            
         
               (6)
            
            
               V dveh sklicih na opombi v točki II.2 vzorca veterinarskega spričevala „OVI-X“ iz dela 2 Priloge I k Uredbi (EU) št. 206/2010 se je pojavila napaka. Uredbo (EU) št. 206/2010 bi bilo zato treba ustrezno spremeniti in popraviti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Določbe o spremembah
   V delu 1 Priloge II k Uredbi (EU) št. 206/2010 se vrstica za Urugvaj nadomesti z naslednjim:
   
      
                  Oznaka ISO in ime tretje države
               
               
                  Oznaka ozemlja
               
               
                  Opis tretje države, njenega ozemlja ali dela
               
               
                  Veterinarsko spričevalo
               
               
                  Posebni pogoji
               
               
                  Končni datum(2)
                  
               
               
                  Začetni datum (3)
                  
               
            
                  Vzorci
               
               
                  PJ
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  „UY – Urugvaj
               
               
                  UY-0
               
               
                  Celotno ozemlje države
               
               
                  EQU
               
               
                   
               
               
                   
               
               
                   
               
               
                   
               
            
                  BOV
               
               
                  A in J
               
               
                  1
               
               
                   
               
               
                  1. novembra 2001“
               
            
                  OVI
               
               
                  A
               
               
                  1
               
               
                   
               
               
                   
               
            
   Člen 2
   Določbe o popravkih
   V delu 2 Priloge I k Uredbi (EU) št. 206/2010 se del II vzorca veterinarskega spričevala „OVI-X“ spremeni:
   
               (a)
            
            
               v točki II.2.8 se stavek:
               
                           „(1)
                              bodisi [II.2.8.2.
                        
                        
                           so živali, namenjene za proizvodnjo, rojene in neprekinjeno rejene na gospodarstvih, na katerih nikoli ni bila odkrita bolezen praskavca;]“
                        
                     nadomesti z naslednjim:
               
                           „(2)
                              bodisi [II.2.8.2.
                        
                        
                           so živali, namenjene za proizvodnjo, rojene in neprekinjeno rejene na gospodarstvih, na katerih nikoli ni bila odkrita bolezen praskavca;]“;
                        
                     
         
               (b)
            
            
               v točki II.2.9 se uvodni stavek:
               „so/so bile (1) odpremljene z gospodarstev izvora, ne da bi bile vmes dane na trg,“
               nadomesti z naslednjim:
               „so/so bile (2) odpremljene z gospodarstev izvora, ne da bi bile vmes dane na trg,“.
            
         Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 25. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 321.
   
      (2)  UL L 18, 23.1.2003, str. 11.
   
      (3)  UL L 73, 20.3.2010, str. 1.